text: Faxe Kommunes klima
  
  publiceret: 2021-11-01 00:00:00
  Kommunen har en lang kystlinje mod Faxe Bugt og Præstø Fjord, der mindsker temperaturvariationerne. Samtidig ligger der syd for Haslev en del skov og søer, som også begrænser temperaturstigningerne. Søer og åer giver ofte tågedannelser, som solen skal fjerne, inden dagens opvarmning kan begynde. Årstemperaturen er lig landsgennemsnittet. Kommunen ligger tæt på kontinenterne mod syd og øst, så varme om sommeren og kulde om vinteren kan påvirke området.
  Med den fremherskende vestenvind når luften at tørre ud hen over landet, så kommunen får en del mindre nedbør end landsgennemsnittet. I juli måned hører kommunen til blandt de ti tørreste i landet. Det bakkede terræn i kommunens sydlige del giver dog lidt flere skyer og nedbør end i den nordlige del. Den tørre luft giver plads til solen, og kommunen har lidt flere soltimer end landsgennemsnittet.
  Læs mere om natur og landskab i Faxe Kommune
  Læs videre om 
  Læs også om
  Se alle artikler om Klima